CELEX: 62009TN0452
Language: sl
Date: 2009-11-11 00:00:00
Title: Zadeva T-452/09 P: Pritožba, ki jo je 11. novembra 2009 vložil Eckehard Rosenbaum zoper sodbo, ki jo je 10. septembra 2009 razglasilo Sodišče za uslužbence v zadevi F-9/08, Rosenbaum proti Komisiji

16.1.2010   
            
            
               SL
            
            
               Uradni list Evropske unije
            
            
               C 11/35
            
         Pritožba, ki jo je 11. novembra 2009 vložil Eckehard Rosenbaum zoper sodbo, ki jo je 10. septembra 2009 razglasilo Sodišče za uslužbence v zadevi F-9/08, Rosenbaum proti Komisiji
   (Zadeva T-452/09 P)
   2010/C 11/65
   Jezik postopka: nemščina
   
      Stranke
   
   
      Pritožnica: Eckehard Rosenbaum (Bonn, Nemčija) (zastopnik: H.-J. Rüber, odvetnik)
   
      Drugi stranki v postopku: Komisija Evropskih skupnosti in Svet Evropske unije
   
      Predlogi pritožnice:
   
   Pritožnica predlaga, naj
   
               —
            
            
               se sodba Sodišča za uslužbence z dne 10. septembra 2009 v zadevi Rosenbaum proti Komisiji razveljavi;
            
         
               —
            
            
               se Komisijina odločba o razvrstitvi z dne 13. februarja 2007 razveljavi;
            
         
               —
            
            
               se Komisiji naloži, da pritožnico razvrsti na način, ki ni diskriminatoren in je v skladu z njenimi poklicnimi izkušnjami, ter da sprejme vse nujne ukrepe v skladu s sodbo,
            
         
               —
            
            
               se Komisiji naložijo celotni stroški tega spora.
            
         
      Pritožbeni razlogi in bistvene trditve
   
   Pritožba je vložena zoper sodbo Sodišča za uslužbence z dne 10. septembra 2009 v zadevi F 9/08, Rosenbaum proti Komisiji, s katero je bila zavrnjena tožba pritožnice.
   Pritožnica v utemeljitev svoje pritožbe najprej navaja, Sodišče za uslužbence ni v celoti preizkusilo prvega tožbenega razloga. Dalje trdi, da je Sodišče za uslužbence storilo nepravilno uporabilo pravo s tem, da je zavrnilo nadaljnje tri tožbene razloge, ker naj bi bili ti, v nasprotju z mnenjem navedenega sodišča, primerni za dosego razveljavitve izpodbijanega ukrepa. Končno je pritožnica mnenja, da naj bi pomanjkanje visoko kakovostnih izbirnih postopkov vplivalo na zakonitost upoštevne izpodbijane odločbe in naj bi bila zato zadevna zavrnitev predloženih dokazov nezakonita.